Rossovo more
Rossovo more je dio južnog okeana kod Antarktika i ima površinu od oko 500.000 kvadratnih kilometra. Nalazi se između Zemlje Marie Byrd na istoku i Viktorijine zemlje na zapadu. Južni dio mora zauzima Rossova ledena ploča, izvor mnogih ledenjaka. Na zapadu mora se nalazi Rossovo ostrvo, odvojeno od kontinenta McMurdo moreuzom, kojim dominiraju vulkani Mount Erebus i Mount Terror. Na istoku se nalazi Ruzveltovo ostrvo u zalivu Kitova. Pored njih druga ostrva koja se nalaze u moru su Black, Carne i Kulman. Najjužniji dio mora je Gouldova obala koja se nalazi na oko 300 kilometra od južnog pola. Rossovo more je otkrio 1841. godine istraživač James Ross. Roald Amundsen je 1911. godine počeo svoju ekspediciju prema južnom polu iz zaliva Kitova. Velika Britanija i Novi Zeland polažu prava na zemlje oko Rossovog mora, međutim one kao i cijeli Antarktik potpadaju pod Antarktički sporazum.